Απόδοση/προσαρμογή Chrisskg 1η διανομή subs4free
Καλημέρα.
Μέρα.
Καλημέρα. Μέρα.
Λοιπόν, να 'μαι. Πανέτοιμος για τη μάχη.
Καλύτερα να σας συστήσω.
Ο κ. Πίτερ Ουέικλινγκ, ο νέος μας συνάδελφος.
Κ. Ουέικελινγκ, ο κ. Χαρτ. Τι κάνετε;
Και ο κ. Ράσμπριτζερ.
Τι κάνετε; Τι κάνετε;
Σας αναμέναμε με ανυπομονησία.
Είχαμε έλλειψη σχεδόν δυο μήνες.
Τότε, ελπίζω να συνεισφέρω ουσιαστικά.
Ωστόσο, μπορεί να πάρει μια-δυο βδομάδες.
Μην ανησυχείς, παλιόφιλε.
Το πρωί, είναι ένα είδος τυπικού
Όχι πολύ κέφι και γέλια. Περισσότερο σαν σε εκκλησία.
Ναι, καταλαβαίνω τι εννοείτε.
Η πρώτη μέρα έχει πάντα λίγο άγχος.
Ναι. Θα μπείτε στο νόημα.
Όσο για τους φίλους από δω,
θα πάρουν μπρος μόλις ξυπνήσουν.
Δεν πρέπει να ανησυχείτε για μας, κ. Ουέκλινγκ.
Είμαστε φίλοι σας.
Θα χρειαστεί να πάτε με τα νερά του γέρου.
Εννοείτε του κύριου Ουίλιαμς;
Έδειχνε ευυπόληπτος κατά τη συνέντευξη.
Λίγο ψυχρός, ίσως.
Η αλήθεια είναι ότι δεν πρόλαβα να τον δω και πολύ.
Θα έχετε σύντομα άλλη μια ευκαιρία.
Φτάνουμε στον σταθμό του.
Προσοχή στις πόρτες!
Θα έρθει εδώ;
Όχι. Δεν ταξιδεύει ποτέ μαζί μας.
- Καλημέρα κύριοι. - Καλημέρα, κ. Ουίλιαμς.
Ελάτε, κ. Ουέικλινγκ.
Καλημέρα σερ Τζέιμς.
Κ. Ράσμπριτζερ, γιατί μας επεστράφη αυτό το D19;
Ο κ. Ράιτ του Σχεδιασμού ήταν της άποψης
ότι θα έπρεπε να επισυναφθεί πιστοποιητικό εμβάσματος.
Πιστοποιητικό εμβάσματος
εκδίδεται μόνον αφού εγκριθεί το D19.
Ναι, προσπάθησα να το πω στον κ. Ράιτ,
αλλά δεν το κατανοεί.
Τότε μπορούμε να το κρατήσουμε εδώ προς το παρόν.
Δεν βλάπτει.
Θεωρήστε τον εαυτό σας πολύ τυχερό, κ. Ουέικλινγκ.
Κληρονομήσατε έναν από τους ψηλότερους ουρανοξύστες μας.
Ευγενής προσφορά του κ. Γούντγορντ, του προκατόχου σας.
Εάν ο ουρανοξύστης σας δεν είναι αρκετά ψηλός,
ή αν Θεός φυλάξοι εργάζεστε τόσο γρήγορα, ώστε να μην διαθέτετε έναν εξάπαντος,
ο κόσμος θα υποψιαστεί
ότι δεν έχετε τίποτα σπουδαίο να κάνετε.
Καταλαβαίνω.
Ιδού λοιπόν ο πρώτος σας κανόνας, κ. Ουέικλινγκ.
Κρατήστε τον ουρανοξύστη σας πολυόροφο.
Οι κυρίες από την οδό Τσέστερ, κύριε.
Πείτε στις κυρίες να περάσουν, κ. Σινγκ.
Κ. Μίντλετον, σειρά σας, αν δεν σας πειράζει.
Φυσικά, κ. Ουίλιαμς.
Κ. Ουέικλινγκ, ίσως θα θέλατε να βοηθήσετε
τον κ. Μίντλετον με τις κυρίες.
Φυσικά κύριε.
Κυρίες.
Πώς είστε σήμερα;
Ήμασταν αλλού σ' αυτό το κτίριο χθες.
Πρώτα στα Πάρκα, μετά στον Σχεδιασμό,
μετά στην Καθαριότητα και Αποχέτευση.
Λίγο πριν κλείσετε χθες,
ο κύριος είπε ότι θα έπρεπε να το φέρουμε σε σας αυτό.
Επιτρέψτε μου να μιλήσω με τον κ. Ουίλιαμς.
Μια στιγμή.
Δημόσια Έργα, πώς μπορώ να βοηθήσω;
Νέος εδώ, έτσι δεν είναι;
Ναι. Πρώτη μέρα, στην πραγματικότητα.
Το διασκεδάζεις, γιε μου;
Ατέλειωτη διασκέδαση θα απολαύσεις εδώ.
- Ελίζα. - Απλώς συνομιλώ με τον νεαρό κύριο.
Η επιστολή σας και η αίτησή σας είναι άψογες.
Αυτό φυσικά το γνωρίζαμε εκ των προτέρων.
Ωστόσο, πρέπει πρώτα να τα πάτε
στο Πάρκα και Αναψυχή, στον 3ο.
Ήμασταν εκεί χθες, κύριε.
Μάλιστα μας πρόσφεραν κι έναν πάγκο να κάτσουμε.
Τόση ώρα ήμασταν εκεί.
- Ελίζα. - Ζητώ συγγνωμή.
Και ευχόμαστε να μην ταλαιπωρηθείτε περισσότερο.
Έτσι, ο κ. Ουίλιαμς πρότεινει
να σας συνοδεύσει ένα μέλος του προσωπικού μας
ώστε να διασφαλιστεί ότι δεν θα υπάρξει περαιτέρω σύγχυση.
Από εδώ ο κ. Ουέικλινγκ.
Λαμπρά.
Υπέροχα.
Ναι, τότε θα βεβαιωθώ, ότι όλη η σύγχυση οφείλεται...
Μάλιστα, αυτό είναι υπέροχο, γιε μου.
Τότε καλύτερα να περάσεις στη δική μας πλευρά του φράχτη!
Πολύ σωστά. Ευχαριστώ, κ. Σινγκ.
Κυρίες μου αν θα θέλατε να με ακολουθήσετε.
Επιτρέψτε σε μένα να προηγηθώ, κ. Ουέικλινγκ.
Ίσως είμαστε πιο εξοικειωμένες με το κτίριο από σας.
Με συγχωρείτε όλοι σας.
Δυστυχώς, είμαι υποχρεωμένος να φύγω νωρίς.
Στις 3 και 20.
Κ. Μίντλετον, ίσως θα είχατε την καλοσύνη
να με αναπληρώσετε κατά την απουσία μου;
Ναι, βεβαίως, κ. Ουίλιαμς.
Θα φροντίσω όλα να παραμείνουν άμεμπτα.
Σας ευχαριστώ, κ. Μίντλετον.
Είναι αλήθεια ότι μπορεί να μας αφήσετε, δις Χάρις;
Δεν είναι βέβαιο ακόμα, κ. Ουίλιαμς.
Έδωσα συνέντευξη και φαίνεται ότι πήγε καλά.
Είναι για το Λάιονς Κόρνερ Χάουζ.
Ωστέ θα γίνετε μία από αυτούς...
Πώς τους λένε; Σβέλτους; Αίλουρους;
Θα φαίνεστε ελκυστική με την ποδιά, δ. Χάρις.
Είναι θέση βοηθού διευθυντή, κ. Χαρτ.
Τουλάχιστον, μόλις τακτοποιηθώ.
Δεν ήθελα να φανώ αναιδής, δ. Χάρις.
Φτιάχνουν εξαιρετική πουτίγκα.
Τουλάχιστον αυτό στην οδό Κόβεντρι.
Καλή ιδέα, κύριε.
Τον κ. Ουέικλινγκ, εννοώ.
Παιδική χαρά είναι αυτό που χρειάζονται περισσότερο, χρυσέ μου.
Δεν έχουν πουθενά να παίξουν.
- Χαβούζα. - Δεν υπάρχει άλλη λέξη γι' αυτό.
Αρουραίοι να τόσοι.
Και τα σπίτια μας ακριβώς από πάνω.
Τι στο καλό;
Θα πρέπει να το συνηθίσεις, χρυσέ μου.
ΠΑΡΚΑ
Δηλαδή λέγατε ότι είναι η σκάλα Κ;
Ναι, η σκάλα Κ.
- Δεξιά. Στο τέλος; - Ναι.
- Ευχαριστώ πάρα πολύ. - Παρακαλώ, κύριε.
Καλημέρα.
Από εδώ, κυρίες. Αν θα θέλατε.
Ελάτε.
Τα Πάρκα επέμεναν...
Όλα αυτά είναι καλά, αλλά τα έχουμε ξαναπεράσει.
Πρώτα χρειάζεται πλήρης αποστράγγιση.
Σας το εξήγησα ήδη.
Η Καθαριότητα πρέπει να το δει πρώτα.
Καλημέρα κυρίες μου.
Παιδική χαρά;
Δεν είναι για εμάς, αλλά είμαι
σίγουρος ότι το Τμήμα Δημοσίων Έργων
θα χαρεί να σας βοηθήσει. - Δημόσια Έργα;
Από εκεί είναι.
Είστε από τα Δημόσια Έργα;
Ναι. Πρώτη μέρα, ουσιαστικά.
Γιατί στην ευχή φέρατε αυτές τις καλές κυρίες εδώ;
Συγγνώμη. Είναι εξαιρετικό το σχέδιό σας κι εύχομαι
τα καλύτερα γι' αυτό.
Για ελάτε. Πάρτε το πίσω στο γραφείο σας αμέσως.
Αυτές οι κυρίες αξίζουν καλύτερη μεταχείριση.
Καλή σας μέρα.
Κ. Ουέικλινγ, τι μπορώ να κάνω για εσάς;
Η αίτηση των κυριών, κύριε.
Ο κ. Χάρβεϊ της Καθαριότητας επιμένει ότι αυτό είναι για εμάς τελικά.
Ο κ. Χάρβεϊ κάνει μεγάλο λάθος.
Αλλά μπορούμε να το κρατήσουμε εδώ. Δεν βλάπτει.
Σας ευχαριστώ, κ. Ουέικλινγκ.
Πού αποφασίσατε τελικά;
Στο Μπόρνμουθ. Δεκαήμερο, από την επόμενη Δευτέρα.
Υπέροχα.
Πρέπει να ανυπομονείτε.
Το ίδιο πανδοχείο με πρόπερσι.
Η κυρία εκεί παρέχει πολύ ωραίο βραδινό.
Επόμενος ασθενής, παρακαλώ.
Ναι γιατρέ.
Κ. Ουίλιαμς; Ο γιατρός θα σας δει τώρα.
Ευχαριστώ.
Προτιμώ περισσότερο την παραλία στο Μπόρνμουθ.
Παραλία με βότσαλα είναι τόσο άβολη.
Συμφωνώ απολύτως.
Κ. Ουίλιαμς.
Παρακαλώ καθίστε.
Ευχαριστώ.
Έλαβα τα αποτελέσματα.
Και φοβάμαι ότι αυτή τη φορά είναι αρκετά ξεκάθαρα.
Ποτέ δεν εύκολο για μας, αυτό.
Σωστά.
Είπα, «Αν το θέλετε, τότε
»ξέρω ένα μέρος για να το πάρετε.»
Αυτό είναι απίστευτα μοχθηρό εκ μέρους σου.
- Καλησπέρα, δις Φράι. - Καλησπέρα.
Σταμάτα.
- Ακόμα μας παρακολουθεί. - Μα πώς είναι δυνατόν;
Δεν έχει μάτια στην πλάτη.
Σε διαβεβαιώνω ότι το κάνει.
Αν ο πατέρας σου είναι μέσα,
τότε είναι καλή στιγμή να μιλήσουμε ξέρεις για τι.
Δεν είναι καλή στιγμή.
Θα πρέπει επιτέλους να βάλουμε μπρος.
Όχι απόψε. Πραγματικά δεν είμαι έτοιμος γι' αυτό.
Άλλωστε, δεν είναι μέσα.
Όμως δεν είναι η βραδιά που πάει σινεμά.
Γεια; Μπαμπά;
Δεν μπόρεσε να πάει την Τρίτη,
- οπότε μάλλον πήγε απόψε. - Όπως σου έλεγα,
δεν μπορείς να το αναβάλεις για πάντα.
Δεν σκοπεύω να μείνω σε αυτό
το αποπνικτικό σπίτι μέχρι τα Χριστούγεννα.
Χριστούγεννα;
Μπορεί κάποιος να αγοράσει σπίτι και να μετακομίσει τόσο γρήγορα;
Εξάλλου αγάπη μου είναι τα λεφτά του. Δεν μπορούμε...
Η μητέρα σου προόριζε αυτά τα χρήματα για όλους μας.
Τι τα φυλάει; Εμείς τα έχουμε ανάγκη.
Πρέπει να του μιλήσεις, το εννοώ.
Μάικ!
Πατέρα. Τι στο καλό;
Μπαμπά, μας τρόμαξες.
Νομίζα ότι πήγες σινεμά.
Μπαμπά, είσαι καλά;
Ναι.
Απλώς καθόμουν εδώ,
κι αναλογιζόμουν.
Και μετά μπήκατε οι δυο σας.
Θα καθίσετε λιγάκι;
Να... - Όχι. Πρέπει να σηκωθούμε νωρίς.
Πάω να ετοιμαστώ για ύπνο.
Κι εσύ πρέπει, καλέ μου.
Καληνύχτα.
Λοιπόν, καλύτερα να πηγαίνω.
Άκουσες τι είπε τ' αφεντικό.
Ναι.
Έλα. Η μαμά μας αφήνει πίσω.
Μπράβο στ' αγόρι σου.
Μπράβο.
Σοβαρολογώ.
Τύποι σαν και σένα χρειάζονται σύζυγο.
Όσο για το αγόρι σου, θα προσαρμοστεί.
Οι πιτσιρικάδες συνηθίζουν τα πάντα.
Μπαμπά!
Μπαμπά.
Μπαμπά;
Μάικλ;
Θα κλειδώσεις;
Να μην ξανακατεβαίνουμε.
Μπαμπά;
Μπαμπά, είσαι εκεί;
Ναι.
Νύχτα, λοιπόν.
Καληνύχτα.
- Δεν αργεί ποτέ. - Κάτι πρέπει να συνέβη.
Η νύφη του είπε ότι έφυγε ως συνήθως το πρωί.
Πιστεύετε ότι πρέπει, ξέρετε...,
να ειδοποιήσουμε την αστυνομία;
Ο κ. Ουίλιαμς δεν είναι δα μωρό.
Γιατί να ενδιαφερθεί η αστυνομία
που άργησε δυο ώρες στη δουλειά;
«Δύο ώρες αργότερα στη δουλειά».
Ποιος θα το φανταζόταν ποτέ;
Χθες έφυγε νωρίς. Αργοπορημένος σήμερα.
Ίσως απλά, καταλαβαίνετε, αποφάσισε ότι μπούχτισε.
Τα βρόντηξε.
Δεν εκτιμώ αυτόν τον ισχυρισμό, κ. Χαρτ.
Συγκεκριμένα, τον βρίσκω μάλλον κακόγουστο.
Κρίμα που επελέξε την σημερινή.
Γιατί, δις Χάρις;
Επειδή το Λάιονς Κόρνερ Χάουζ ζήτησε τις συστάσεις μου.
Χρειάζομαι τον κ. Ουίλιαμς για...
Αν είναι συστάσεις που επιζητείτε, δις Χάρις,
θα χαρώ να βοηθήσω ως αναπληρωτής του κ. Ουίλιαμς.
Για σταθείτε. Απλώς άργησε λίγο, αυτό είναι όλο.
Δεν χρειάζεται να...
Σωστά. Ευχαριστώ, κ. Μίντλετον,
αλλά θα προτιμούσα να περιμένω να επιστρέψει ο κ. Ουίλιαμς.
Πώς γίνεται στο θέρετρό μας,
να συναθροίζονται όσοι πάσχουν από αϋπνίες από κάθε γωνιά της χώρας.
Δεν είναι ικανοί να αγοράσουν υπνωτικά;
Μην συνεχίζετε, κ. Σάδερλαντ.
Αν πράγματι κοιμόσασταν τόσο λίγο όσο λέτε,
δεν βλέπω πώς το μυαλό σας θα ήταν σε θέση
να συνεχίζει να διατυπώνει τέτοιες γελοίες φράσεις.
Και παραβλέπω...
τις «διασκεδάσεις» σας, να τις πούμε;
Λάβετε υπόψιν σας, σας ικετεύω, το τελευταίο μου σπουδαίο έργο.
«Σοκαριστικές κάλτσες».
Υποψιάζομαι σοβαρά ότι το κρίνετε ως ρυπαρό κι ασήμαντο.
Το ξέρετε πολύ καλά, κ. Σάδερλαντ, δεν το είδα ποτέ.
Ακριβώς αυτό λέω.
Το δραματικό όραμα του πιο πιστού σας πελάτη και το αποστρέφεστε,
του στρέφετε τα νώτα χωρίς ντροπή.
Θα συνέβαινε αυτό στο Παρίσι;
Όπου, θριαμβευτικά αποκηρυγμένος από ολόκληρο το σόι μου,
σπατάλησα τόσο απολαυστικά τα νιάτα μου.
Η νύχτα, το κρασί, οι γυναίκες,
τα καμπαρέ, το Μουλέν Ρουζ.
Ποιός ξέρει κα. Μπλέικ; Αν είχατε γεννηθεί Γαλλίδα,
ίσως τώρα να τινάζατε ψηλά τα υπέροχα πόδια σας
προς εκτίμησιν του απαιτητικού κοινού.
Κ. Σάδερλαντ, ελάτε τώρα.
Η μικρή μας πόλη, κα. Μπλέικ, μπορεί να είναι εγγλέζικη,
αλλά εξακολουθώ να διατηρώ μεγάλες φιλοδοξίες γι' αυτήν.
Το Μπόρνμουθ, το Μπόγκνορ Ρίτζις, είναι πολύ μακριά.
Αλλά εδώ, η ελπίδα παραμένει ζωντανή.
Θα μπορούσα να επιτύχω τα πάντα.
Όλα αυτά και πολλά άλλα για αυτήν την πόλη, αν μόνο...
αν μπορούσα να κοιμηθώ.
Με συγχωρείτε.
- Δεν θέλω να σας διακόψω. - Δεν διακόπτετε, κύριε.
Μάλιστα, είστε ευπρόσδεκτος να συμμετάσχετε στη συνέδρία μας εδώ.
Αυτό είναι πολύ ευγενικό.
Αλλά αναρωτιέμαι αν θα μπορούσα να
μιλήσω ιδιαιτέρως με τον κύριο.
Κατάλαβα, ναι. Σας αφήνω λοιπόν.
Κοίτα τι γίνεται!
Λοιπόν, κύριε, να υποθέσω ότι με προσκαλείτε στην παρέα σας;
Αν θα θέλατε.
Με συγχωρείτε. Απλώς σκέφτηκα,
ακούγοντας αυτά που λέγατε...
Ναι.
Αν θα θέλατε...
μπορείτε να τα πάρετε.
Πολύ ευγενικό εκ μέρους σας γέροντα. Είναι ακριβώς αυτό που χρειάζομαι.
Και...
Αυτά.
Μάλλον πολλά, γέροντα.
Σας είμαι ευγνώμων. Θα σας απαλλάξω.
Το διανοήθηκα.
Αλλά δεν το λέει η καρδιά μου, να κάνω κάτι τέτοιο.
Σκεφτείτε την ταλαιπωρία για την σπιτονοικοκυρά σας.
Παράδοξο. Αυτό ακριβώς σκέφτηκα.
Δεν είναι ακριβώς αυτό που ίσως νομίζετε.
Βλέπετε, είναι μάλλον ανιαρό.
Αλλά οι γιατροί μου έδωσαν έξι μήνες.
Οκτώ ή εννιά το πολύ.
Λυπάμαι πολύ.
Αστείο.
Είστε ο πρώτος που του το λέω.
Το θέμα είναι ότι μόλις έφτασα εδώ κάτω.
Κοιτάξτε, κυριολεκτικά χάρισμά σας.
Δεν τα έχω ανάγκη πια.
Εξι μήνες. Εννέα.
Δεν φαίνεται πολύ, αλλά είναι κάτι.
Αρκετός χρόνος για να βάλεις τα πράγματα σε τάξη και να ζήσεις λίγο, αν το επιλέξεις.
Έκανα ανάληψη λίγα μετρητά.
Είναι σχεδόν οι μισές οικονομίες της ζωής μου.
Για άκου, παλιόφιλε. Αρκετά.
Πρέπει να είστε πιο προσεκτικός.
Διαπιστώνετε το πρόβλημά μου.
Τράβηξα αυτά τα μετρητά και ήρθα εδώ κάτω για να...
...να διασκεδάσω, ή να ζήσω λίγο, όπως το είπατε.
Αλλά συνειδητοποιώ...
Δεν ξέρω πώς.
...άρχιζε με «W», αλλά προφέρονταν «βι».
Ομώς το άλλαξαν μετά τον πόλεμο, για ευνόητους λόγους.
Ναι!
Ωραία, έτσι.
...κορμί, τη θέλω γυμνή!
Ε εσύ! Την Κορντήλια έπαιζε η Πέρεζ.
Μετά έπρεπε να φανεί σκληρός.
Όχι, όχι, όχι. Όχι όχι.
Όταν ένα κορίτσι σαν κι αυτό σου κλέβει το καπέλο,
είναι πάντα φθηνότερο να αγοράσεις καινούριο.
Στα κομμάτια με το παλιό. Νέο κεφάλαιο στη ζωή!
Το βλέπετε εκείνο το καπέλο; Δεν είναι κι άσχημο.
Μια χαρά θα κάνει τη δουλειά του. Καταλαβαίνετε τι εννοώ;
Μπορείτε να σας φανταστείτε με ένα τέτοιο;
Νομίζω ότι είναι ωραίο. Θα πάω να του μιλήσω.
Θα μιλήσω μαζί του γιατί, νομίζω, στη σωστή τιμή...
- θα το πάρουμε. - Δεν είναι ανάγκη.
- Πάω. - Αλήθεια;
- Θα σας δείξω κάτι πολύ ιδιαίτερο. Αυστηρά για VIP μόνο.
♪ Ναι, δεν έχουμε μπανάνες ♪
♪ Δεν έχουμε μπανάνες σήμερα ♪
Οπότε έλαχε σε μένα ως θεατρικό συγγραφέα να αλλάξω τη ρότα της οικογένειας
Χάτι, από δω ο φίλος μου,
Ο κ. Ρόντνι Ουίλιαμς από το Έσερ του Σάρεϊ.
Ο άνθρωπος ενώπιόν σου είναι βαριά άρρωστος.
Τότε γιατί πίνει;
Γιατί, αλήθεια;
Αποφάσισε να αρπάξει τη ζωή,
τον λίγο χρόνο που του απέμεινε.
Και πρέπει να τον θαυμάζουμε γι' αυτό.
Δεν τον θαυμάζεις, Χάτι;
Αν είναι άρρωστος, αυτό δεν θα του κάνει καλό.
Χάτι, δεν καταλαβαίνεις.
Αυτός ο άνθρωπος που μέχρι
χθες ζούσε ως κενός υπάρξεως,
ανάβλυσε στη ζωή.
Κοίτα. Έχει και κανούριο καπέλο.
Εντάξει, εντάξει. Ελάτε ελάτε.
Πιο άλλο ξέρουμε; Ποιος θέλει να είναι ο επόμενος;
Ναι, εγώ...Ναι.
Ναι, έχω ένα τραγούδι.
Πιο μπορείτε να μας χαρίσετε, κύριε;
Έχω ένα...
Έχω πάρει κάτι το σκωτσέζικο απ' τη μεριά της μάνας μου.
Φαίνεται ότι έχεις λίγο σκωτσέζικο μέσα σου τώρα.
Έχετε δίκιο, είμαι κάπως... αλλά θα ήθελα
να σας πω ένα τραγούδι, αν μου επιτρέπεται.
Αν τυχαίνει να γνωρίζετε τη «Σουρβιά».
Το ξέρετε;
«Σουρβιά.» Παλιό σκωτσέζικο, σωστά;
Ναι, έχω λίγο από Σκωτία. Όπως κι η αείμνηστη γυναίκα μου.
Ήταν...
♪ Ω σουρβιά, ω σουρβιά ♪
♪ Θα 'σαι πάντα το αγαπημένο μου ♪
♪ Έτσι που πλέκεις σε χίλιους κόμπους ♪
♪ το σπίτι και τον καιρό που ήμουνα παιδί ♪
♪ Τα φύλλα σου ήτανε τα πρώτα της άνοιξης ♪
♪ Τα λουλούδια σου το καμάρι του καλοκαιριού ♪
♪ Κανένα δεν σου παράβγαινε στην ομορφιά ♪
♪ Σε όλους τους αγρούς ♪
♪ Ο λυγερός κορμός σου γεμάτος ονόματα ♪
♪ Που τώρα πια δεν τα βλέπω ♪
♪ Μα είναι χαραγμένα στην καρδιά μου ♪
♪ Παντοτινά αξέχαστα ♪
♪ Αποστάσαμε κάτω από τη σκιά που άπλωνες ♪
♪ Παιδιά γύρω σου τρέξαν ♪
♪ Μάζεψαν τους κόκκινους καρπούς ♪
♪ Και σαν περιδέραια τα κρεμάσαν ♪
♪ Τη μάνα μου τη βλέπω τώρα ♪
♪ Τη... ♪
Με συγχωρείτε πολύ.
Ελάτε, γέροντα. Θα σας δείξω ένα άλλο μέρος που ξέρω.
Κύριε Ουίλιαμς;
Εσείς είστε.
Σάστισα για ένα λεπτό.
Εννοώ με το νέο σας καπέλο.
Ναί. Έχασα το παλιό μου.
Ε λοιπόν, είναι πολύ ωραίο.
Αναρωτιέμαι τι θα σκεφτούν στο γραφείο.
Ναι. Αναρωτιέμαι.
Τι μαντεύτε εσείς, δις Χάρις;
Θα προκαλέσει θύελλα το νέο μου καπέλο;
Ούτε ο Νώε ο ίδιος δεν θα μπορούσε να προκαλέσει τέτοια θύελλα.
Αλλά δεν χρειάζεται να ανησυχώ πια για αυτούς, έπιασα αλλού δουλειά. - Ναι;
Ναι, γι' αυτό χαίρομαι πολύ που σας βλέπω.
Δεν είναι ο μόνος λόγος, φυσικά.
Χαίρομαι πολύ που βλέπω ότι είστε
καλά και εξακολουθείτε στη δουλειά σας.
Όταν δεν ήρθατε χθες και προχθές...
Ναι, όντως εξαφανίστηκα.
Αλλά, βλέπετε, είχα κι άλλες...
Ας το ξεχάσουμε
Πείτε μου περισσότερα για τη νέα σας δουλειά, δις Χάρις.
Το ξέρετε, κ. Ουίλιαμς.
Είναι η θέση στο Λάιονς Κόρνερ Χάουζ.
Ένα υποκατάστημα ακριβώς στη γωνία, πιο κάτω.
Ως βοηθός διευθυντή.
Τουλάχιστον μόλις μπω στο νόημα.
Είμαι τόσο ενθουσιασμένη. Συγγνώμη.
- Όχι. - Δεν εννοούσα...
Μην ανησυχείτε. Το Δημαρχείο δεν είναι για όλους.
Χαίρομαι που σας βλέπω, κ. Ουίλιαμς.
Θα είμαι ειλικρινής.
Πήρα τη δουλειά, αλλά υπόκειται σε συστάσεις.
Και επειδή λείπατε...
Καταλαβαίνω πως μπορεί να σας δημιούργησα πρόβλημα.
Σκεφτόμουν να κεράσω
τον εαυτό μου ένα ελαφρύ γεύμα στο Φόρτναμς.
Αν θέλετε να με συνοδεύσετε, θα μπορούσα
να γράψω την συστατική κατά το γεύμα.
- Αλήθεια; - Γιατί όχι;
Μπορεί να επανορθώσω έτσι για την ταλαιπωρία που σας προκάλεσα.
Στο Φόρτναμς;
Ξέρετε, κ. Ουίλιαμς,
σας βλέπω να σκύβετε έτσι πάνω από τα χαρτιά σας,
κι αμέσως θυμάμαι ότι είστε το ίδιο άτομο.
Ο επικεφαλής του γραφείου μας, κάθε πρωί και
απόγευμα για τους τελευταίους 16 μήνες της ζωής μου.
Αλλά τώρα συνειδητοποιώ ότι δεν είστε καθόλου έτσι.
Είστε πολύ περισσότερα.
Εννοώ, το Φόρτναμς, το νέο σας καπέλο.
Δεν θα σας γράψω ευνοϊκότερες συστάσεις
επειδή λέτε τέτοια πράγματα.
Δεν προσπαθώ να σας καλοπιάσω, κ Ουίλιαμς.
Λέω ότι σας παρεξήγησα, αυτό είναι όλο.
Κ. Ουίλιαμς, αν υποσχεθείτε, αλήθεια
υποσχεθείτε ότι δεν θα θυμώσετε,
Θα σας πω το μυστικό μου παρατσούκλι σας.
- Το υπόσχομαι. - Πραγματικά δεν πρέπει να νευριάσετε.
Δεν είναι μόνο για σας. Έχω για όλους.
Μόνο εγώ τα ξέρω. Κι η ξαδέρφη μου, η Ρόζμαρι
που μοιραζόμαστε το δωμάτιο. - Μάλιστα.
Για παράδειγμα, ο κ Ράσμπριτζερ.
Ο Αιωρούμενος.
Επειδή απλώς αιωρεί το στυλό του πάνω από τη σελίδα, με την
πρόθεση να κάνει τη δουλειά του αλλά ποτέ δεν την κάνει.
Και ο κ. Χαρτ.
Ναι, τον αποκαλώ Μπερδεμένη Καμινάδα.
Γιατί συνεχώς καπνίζει και είναι συνεχώς σαστισμένος.
Έχετε δει τα φρύδια του;
«Κ. Ράσμπριτζερ, στο γραφείο μου».
- Δεν έχει ιδέα. - Είναι πολύ καλό.
Εντάξει. Αυτή τη φορά, θα πω το όνομα,
κι εσείς πρέπει να μαντέψετε ποιος είναι.
Είναι στον 4ο όροφο.
Ιούλιος Καίσαρας.
Ιούλιος Καίσαρας. Για να δω...
Υποθέτω ότι θα είναι ο κ. Μπράουν στο Λογιστήριο.
Σωστά!
Με συγχωρείτε.
Να σας φέρω κάτι άλλο;
Κάτι για επιδόρπιο;
Όχι για μένα.
Αλλά ίσως η νεαρά θα ήθελε.
Ναι.
Πάντα ήθελα το παγωτό με τα φρούτα και σιρόπι.
Νίκερμπροκερ Γκλόρι, δις;
Ναι. Με φρούτα και ξηρούς καρπούς από πάνω.
- Φυσικά. - Σας ευχαριστώ πάρα πολύ.
Είστε σίγουρος ότι όλα είναι εντάξει;
Φυσικά.
Αλλά, δις Χάρις, δεν έχετε έρθει στο κύριο θέμα σας.
Θα μου λέγατε το όνομα που μου δώσατε.
Όχι, ένα ανόητο παρανόμι.
Δεν νομίζω ότι θα σας το πω.
Όχι, όχι. Το φτάσατε ως εδώ. Πρέπει να μου πείτε.
Εντάξει. Θυμηθείτε την υπόσχεσή σας, να μην θυμώσετε.
Ο κύριος Ζόμπι.
Κύριος τι;
Ευχαριστώ.
Κύριος Ζόμπι.
Είδα μια ταινία για αυτά, με την πώς-τη-λένε...
Τα ζόμπι μοιάζουν με αιγυπτιακές μούμιες, αλλά
μπορούν να περπατήσουν και να κάνουν διάφορα.
Είναι κάπως σαν νεκροί αλλά όχι νεκροί.
Κύριος Ζόμπι.
Για δες.
Συγγνώμη, κ Ουίλιαμς. Αυτό είναι πραγματικά κακεντρεχές εκ μέρους μου.
Δεν πρέπει να στενοχωριέστε, δις Χάρις.
Κύριος Ζόμπι. Είναι μάλλον καλό.
Και πολύ ταιριαστό, μάλιστα. Μου αρέσει. Κύριος Ζόμπι.
Αιγυπτιακή μούμια. Μόνο που εγώ μπορώ να κινούμαι.
- Το Νίκερμπροκερ Γκλόρι, δις. - Σας ευχαριστώ πάρα πολύ.
Καλύτερα να προλάβω των 4:56.
Διαφορετικά, ίσως συνταξιδεύσω
με τους συναδέλφους μας.
Αυτό θα ήταν άβολο.
Αναρωτιέμαι, δεν ήμασταν τρομερά απαίσιοι;
Δεν χρειάζεται να ανησυχείτε
πια γι' αυτό, δις Χάρις.
Να έχετε το νου σας μόνο για το Λαϊονς Κόρνερ Χάουζ.
Θα το έχω. Εσάς σκεφτόμουν.
Μην ανησυχείτε για εμένα.
Πέρασα ένα υπέροχο απόγευμα.
Κι εγώ επίσης.
Λοιπόν, δις Χάρις, αντίο.
Αντίο, κ. Ουίλιαμς.
Δεν υπάρχει περίπτωση. Θα εμφανιστεί τη Δευτέρα.
Είναι μάλλον άκομψο, έτσι δεν είναι;
Ακόμα κι αν φεύγει.
Ξέρουμε ότι πρόκειται για το Λάιονς Κορνερ.
Κ. Μίντλετον, ως ασκών χρέη επικεφαλής,
δεν θα μπορούσατε να το ερευνήσετε;
Αυτό θα ήταν εντελώς παράτυπο, κ. Ράσμπριτζερ.
Ακόμα κι αν διακυβεύονται πολύ περισσότερα από την περιέργεια;
Κοιτάξτε, αλήθεια! Πραγματικά. Εγώ...
Εύχομαι να επιστρέψει ο κ. Ουίλιαμς.
Ίσως τα πράγματα να γίνουν...
και πάλι λίγο πιο εύρυθμα.
Ο κόσμος απ' τη γειτονιά ανεβαίνει στο κέντρο,
κι αν δούνε τον πεθερό σας
όπως εγώ, με αυτήν την νεαρή
ένας θεός ξέρει τι θα σκεφτούν,
και τι αντανάκλαση θα έχει πάνω σας,
όταν ζείτε στο ίδιο σπίτι;
Γι' αυτό ήθελα να σας το πω.
Καλό απόγευμα.
Η γυναίκα είναι δημόσιος μπελάς.
Φημισμένη ανακατώστρα.
Τίποτα δεν της αρέσει περισσότερο από το...
Κοίταξε, πρέπει αλήθεια να πιστέψουμε ότι ο...;
Πρέπει να του μιλήσεις,
αν οι άνθρωποι εδώ γύρω το σχολιάζουν.
Ακούστε, υπάρχει κάτι που θέλω να μοιραστώ και με τους δυο σας.
Είναι... Είναι λίγο ανιαρό, πράγματι...
αλλά...
Μάλλον θα έπρεπε...
Είναι εξωφρενικό.
Στην ηλικία του.
Και όσο για αυτό το κορίτσι, μετά βίας γυναίκα.
- Σίγουρα δεν την λες κυρία. - Ταιριάζουν όλα.
Οι κλήσεις απ' το γραφείο, οι οικονομίες του.
Απλά πρέπει να του μιλήσεις.
Έπρεπε να το είχες κάνει προ πολλού.
- Για όλα. - Θα του μιλήσω, εντάξει.
Ευχαρίστως, θα του μιλήσω.
Κοιτάξτε εδώ.
Υπάρχει κάτι για το οποίο μάλλον πρέπει να σας μιλήσω.
Εγώ...
Ήρθες, πατέρα.
Μυρίζει θαυμάσια.
Ναι, ελπίζω να σας αρέσει.
Ο Άλφ Τζόρνταν έπαθε διάστρεμμα στις διακοπές του.
Απίθανο να είναι έτοιμος για την αρχή της σεζόν.
Τι κρίμα. Ατυχία.
Είναι λίγο ανιαρό, πραγματικά.
Αγάπη μου, δεν είναι ώρα για διάβασμα.
Συγγνώμη.
- Είμαστε έτοιμοι; - Φυσικά και είμαστε έτοιμοι.
Έτοιμοι όπως δεν θα 'μαστε ποτέ.
Πίτα του βοσκού.
Ναι, και με σωστό κιμά επίσης.
Να σερβίρω;
Όχι.
Λαμπρά.
Σ' ευχαριστώ καλή μου.
Υπήρχε ένας καιρός που ό,τι έκανε
κανείς στο Λονδίνο έμενε εντός Λονδίνου.
Αλλά αυτές τις μέρες, τα νέα διαδίδονται πολύ γρήγορα.
Μάλιστα, έχεις δίκιο, καλή μου.
Πολύ γρήγορα.
Δεσποινίς.
Δεσποινίς;
Το ρολό λουκάνικου είναι κρύο.
Συγγνώμη.
- Δεσποινίς; - Ναι, ένα λεπτό, κύριε.
Είστε νέα εδώ, σωστά;
Δεν έχετε βρει ακόμα τα πατήματά σας.
Να σας φέρω κάτι άλλο κυρία;
Λίγο ακόμα τσάι, ίσως;
Θα το σκεφτώ.
- Με συγχωρείτε. - Δεσποινίς; - Δεσποινίς...
Λίγο πιο σβέλτα, παρακαλώ. Έχουμε πολύ δουλειά.
Βεβαίως, κ. Άνταμς.
Κύριε Ουίλιαμς.
Πάλι κοπάνα. Με απογοητεύετε.
Εγώ απογοητεύομαι που σας βρίσκω, την 3η βδομάδα σας εδώ,
να εργάζεστε ακόμα ως σερβιτόρα.
Δεν ήταν η θέση βοηθού διευθυντή που αποδεχτήκατε;
Ναι. Ελπίζω να μου ανατεθούν
μεγαλύτερες ευθύνες εν καιρώ.
Αν θέλετε, να μιλήσω με τον προϊστάμενό σας.
Όχι, δεν χρειάζεται, ευχαριστώ.
Γιατί δεν επιστρέψατε στο γραφείο;
Την τελευταία φορά, είπατε θα το κάνατε.
Ναι. Κατά σύμπτωση, μόλις τώρα το σκεφτόμουν.
Άλλωστε δεν είναι λες κι έχω βρει
πολλούς τρόπους να απασχολήσω τον χρόνο μου.
Κ. Ουίλιαμς, έχω πολύ δουλειά. Λυπάμαι.
Ναι φυσικά. Σας επιτρέπω. Αλλά...
αναρωτιόμουν, πότε λήγει η βάρδια σας σήμερα.
Γιατί σας ενδιαφέρει;
Γιατί;
Κατ' αρχήν, γιατί προβάλλουν το
Ήμουν Αρσενική Πολεμική Νύφη.
Και έλεγα μήπως θέλατε να έρθετε παρέα.
Όχι, δεν θα ενθαρρύνω άλλο αυτές τις κοπάνες.
Πρέπει να επιστρέψετε στο γραφείο.
Τι θα σκεφτούν;
Ναι. Αλλά, βλέπετε, σήμερα...
...είναι η μέρα μου για σινεμά.
Και ήθελα απλώς κάποιον για παρέα.
Τέλος πάντων.
Με Κάρι Γκραντ, δις Χάρις.
Απ' ό,τι κατάλαβα, σας αρέσει αρκετά.
Κάποιο γυναικείο πρόβλημα;
Τα πάντα, λοχία.
Έχετε γεννήσει κατά το παρελθόν;
Η πλάτη μου πονάει.
Ξέρεις αυτήν την απαίσια αίσθηση πριν το πρωινό;
- Όχι, λοχαγέ, όχι. - Λοχία, είσαι τυχερός.
Κύριε Ουίλιαμς. Είναι ώρα να γυρίσω σπίτι.
Η ξαδέλφη μου θα ανησυχήσει.
Φυσικά. Αλλά για κοιτάξτε αυτό.
Μπορεί να μοιάζει εύκολο, αλλά σας διαβεβαιώ δεν είναι.
Κοιτάξτε.
Είναι τόσο δύσκολο.
Κ. Ουίλιαμς, πράγματικά, πρέπει να πηγαίνω.
Βεβαίως.
Αλλά πριν φύγετε, δις Χάρις,
δεν θα θέλατε να δοκιμάσετε κι εσείς;
Έχω την αίσθηση, βλέπετε, ότι θα ήσασταν πολύ καλή σ' αυτό.
Το κουνέλι. Το κουνέλι κυνηγάμε.
Πολύ καλά. Μόνο μια φορά. Μετά θα φύγω.
Δεν είναι τόσο εύκολο όσο...
Τι να πω!
Μπράβο, δις Χάρις, μπράβο.
Κάτι μου το 'λεγε ότι μπορούσατε να τα καταφέρετε.
Εντάξει. Τώρα πηγαίνω.
Ναι, φυσικά.
Θα σας συνοδεύσω μέχρι τη στάση του λεωφορείου σας.
Μπράβο, δις Χάρις.
Δεσποινίς Χάρις.
- Τι είναι, κ. Ουίλιαμς; - Αναρωτιέμαι...
αν θα... ερχόσασταν μαζί μου για ένα ποτό.
Για λίγα λεπτά, αυτό είναι όλο.
Γιατί, βλέπετε, εγώ...
δεν...
Δεν νιώθω ακόμα την ανάγκη να γυρίσω σπίτι.
Αυτό δεν είναι και πολύ ωραίο, σωστά, κ. Ουίλιαμς;
Ξέρω ότι είναι εντελώς αθώο,
και δεν υπονοώ τίποτα, αλλά...
Είστε πολύ μεγαλύτερός μου.
Και κάποιος θα μπορούσε να υποθέσει ότι...
αισθάνεσθε «τσιμπιμένος».
«Τσιμπημένος»;
Υποθέτω...
κατά κάποιο τρόπο, είμαι.
Αλλά όχι ακριβώς όπως κάποιοι θα υπέθεταν.
Αντιλήφθηκα, από τότε που ήρθατε, πόσο διαφορετικά ήταν.
Ομολογώ, μερικές φορές ανησυχούσα αν η στάση σας ήταν, εν πάσει...
η δέουσα.
Αλλά κατέληξα να σας εκτιμήσω.
Και όχι μόνο για τα νιάτα σας.
Υπήρχε και μια άλλη ποιότητα.
Η όρεξή σας για ζωή.
Ο τρόπος που κάνετε τα πάντα διασκεδαστικά και χαρούμενα,
ακόμα και όταν εργάζεστε εκεί, μαζί μας.
Κ. Ουίλιαμς, είμαι απλά ένας συνηθισμένος άνθρωπος,
όπως όλοι οι άλλοι.
Δεν διαθέτω κάποια ιδιαίτερη ποιότητα.
Προσπαθώ να είμαι χαρούμενη, είν' αλήθεια, αλλά...
Δις Χάρις, αναρωτιέμαι αν μπορώ να σας εκμυστηρευτώ κάτι.
Υπάρχει κάτι που δεν έχω πει σε κανέναν άλλον.
Ούτε καν στον γιο μου.
Είναι αρκετά...
ανιαρό, πραγματικά, αλλά γεγονός είναι...
Γεγονός είναι ότι δεν αναμένεται να ζήσω πολύ περισσότερο.
Έχω καρκίνο. Ορίστε.
Αφότου έμαθα τα νέα,...
Άρχισα να παρατηρώ λίγο γύρω μου.
Και εκείνην την ημέρα, σας είδα στο Πικαντίλι...
Σκέφτηκα, «Κοίτα την.
»Κοίτα τη διδα Χάρις.
»Να μπορούσα να ζήσω έτσι, έστω για μια μέρα».
Υποθέτω ότι...
ήλπισα να μου δείχνατε ή...
να μου μαθαίνατε πώς να είμαι σαν εσάς.
Κ. Ουίλιαμς, στον γιο σας...
Γιατί δεν το είπατε στον γιο σας;
Ίσως...
Νομίζω το περιβάλλον του Μάικλ.
Όπως και να 'χει, τώρα είναι...
Έχει τη δική του ζωή να ζήσει,
τις δικές του έγνοιες, κι έτσι πρέπει να είναι.
Αλλά έχετε δίκιο. Συμπεριφέρομαι σαν γεροξεκούτης.
Ποιο ήταν, το όνομά σας για μένα;
Ο κύριος Ζόμπι.
Ναι. Κύριος Ζόμπι.
Δεν ήμουν πάντα.
Όταν ήμουν στην ηλικία σας, από τότε που ήμουν τόσο...
αυτό που ήθελα...
ήταν να είμαι κύριος.
Τίποτα σπουδαίο. Απλώς κύριος «τύπος και υπογραμμός».
Τους έβλεπα το πρωί, όλους
παραταγμένους στο σταθμό,
όταν πήγαινα με τη μητέρα μου.
Με τα κοστούμια και τα καπέλα τους,
να περιμένουν στην εξέδρα για το Λονδίνο.
Κύριος σαν κι αυτούς.
Αυτό είναι που...
Αυτό λαχταρούσα να γίνω μια μέρα.
Πώς συνέβη;
Φαντάζομαι ότι απλώς με κυρίευσε ύπουλα.
Καθώς η μια μέρα διαδέχονταν την άλλη.
Ένα μικρό θαύμα που δεν αντιλήφθηκα...
πού καταντούσα.
Και μετά σε πρόσεξα...
και θυμήθηκα...
πώς ήταν να νιώθεις ζωντανός μ' αυτόν τον τρόπο.
Αναρωτιέμαι αν σταθήκατε ποτέ στο δρόμο
για το σπίτι να δειτε τα παιδιά που παίζουν.
Στον δρόμο ή στις αυλές.
Όταν έρχεται η ώρα και τα φωνάζουν οι μανάδες τους,
συχνά καθυστερούν, ή πάνε λίγο κόντρα.
Αλλά έτσι πρέπει να είναι.
Πολύ λογικότερο απ' το να είσαι το παιδί, που βλέπεις καμιά φορά,
να κάθεται μόνο του σε μια γωνιά, χωρίς να συμμετέχει,
ούτε χαρούμενο, ούτε λυπημένο.
Μόνο να περιμένει τη μητέρα του να το φωνάξει.
Φοβάμαι ότι μπορεί να καταλήξω σαν εκείνο το παιδί.
Και θέλω τόσο πολύ να το αποφύγω.
Όταν έρθει η ώρα...
όταν με καλέσει ο Δημιουργός μου...
Δις Χάρις...
Ελπίζω να μπορέσετε να με συγχωρήσετε για όλα.
Συγγνώμη, σας κράτησα πάρα πολύ.
Πρέπει να σας πάμε στη στάση σας.
Κύριε Ουίλιαμς, είστε καλά;
Ποτέ καλύτερα. Αλλά πρέπει να βιαστούμε. Η ξαδέλφη σας θα ανησυχεί.
- Καλημέρα, κ Σινγκ. - Θέλετε να έρθετε μαζί μου;
- Καλημέρα σε όλους. - Κύριε Ουίλιαμς, κύριε.
Καλώς ήρθατε και πάλι, κύριε.
Κ. Χαρτ. Τον φάκελλο για τον βομβαρδισμένο χώρο, στην οδό Τσέστερ.
Για τον οποίο οι κυρίες
της περιοχής υπέβαλαν αίτηση να μετατραπεί
σε παιδική χαρά. - Μάλιστα, πιστεύω...
... πιστεύω ότι είναι...
Μάλιστα κύριε. Πιστεύω ότι ο κ Ράσμπριτζερ τον έχει τώρα.
Ναι, κ. Ράσμπριτζερ, τον πήρατε από το γραφείο
του κ. Ουίλιαμς την περασμένη Παρασκευή,
την τελευταία φορά που ήταν εδώ οι κυρίες.
- Κ. Ράσμπριτζερ; - Ναι μάλλον.
Κάπου εδώ πρέπει να είναι.
Κ. Ουέικλινγκ, λέτε ότι οι κυρίες ξαναήρθαν;
Μόλις την Παρασκευή;
Ναι, εδώ είναι.
Έχουμε χρόνο πριν το μεσημεριανό.
Προτείνω να πάμε αμέσως.
- Να πάμε, κύριε; - Θα πάρουμε τον φάκελο μαζί μας,
αλλά κλείστε τον καλά. βρέχει καταρρακτωδώς.
Ακριβώς. Αν επιτρέπετε, κύριε, βρέχει πάρα πολύ.
Είμαι σίγουρος ότι θα τα καταφέρουμε, κ. Χαρτ.
Κα Τζόνστον, δεν έχουμε συστηθεί επισήμως.
Πώς είστε, κ. Ουίλιαμς; Χαίρομαι που σας γνωρίζω.
Η ευχαρίστηση όλη δική μου.
Κα Τζόνστον, θα σας πείραζε να
μείνετε εδώ να υπερασπιστείτε το οχυρό;
- Βεβαίως κύριε. - Ευχαριστώ.
Κ. Μίντλετον, Χαρτ, Ράσμπριτζερ και Ουέικλινγκ,
αν με ακολουθούσατε... - Ευχαριστώ, κ. Σινγκ.
Οδός Τσέστερ. Γραμμή προς Στέπνι
Γκριν και μετά βήμα ταχύ.
Θα πάνε όλα καλά, γλυκιά μου.
Ήταν μια ωραία τελετή. Νομίζω ότι όλοι ικανοποιήθηκαν.
- Συγγνώμη; - Ήταν μια ωραία τελετή.
- Νομίζω ότι όλοι το χάρηκαν. - Ναι. Έτσι νομίζω. Ναι.
- Ορίστε. - Ευχαριστώ, χρυσή μου.
Καλησπέρα, σερ Τζέιμς. Πόσο ευγενικό να παραβρεθείτε.
Καλησπέρα, κ. Ράιμαν.
Μίντλετον, κύριε.
Εργαστήκατε στο πλάι του.
Πρέπει να είναι σαν να χάνεις μέλος της οικογένειας.
Μάλιστα κύριε. Αυτή την αίσθηση αφήνει σχεδόν.
Θέλω να ξέρετε πόσο πολύ λυπούμαστε όλοι.
- Καλοσύνη σας, κύριε. - Ευχαριστούμε, σερ Τζέιμς.
Δείτε κύριε...
- Μίντλετον, σερ. - Μίντλετον, σωστά.
Θα είχατε την καλοσύνη να έρθετε από το γραφείο μου, τη Δευτέρα το πρωί.
Θα μπορούσαμε να το συζητήσουμε.
Πώς να το χειριστούμε καλύτερα στο εξής.
Βεβαίως σερ.
Φυσικά, θέλει κανείς να αποδώσει τα εύσημα εκεί που αρμόζουν.
Αλλά ο τρόπος με τον οποίο αυτές οι κυρίες προκαλούν αναστάτωση.
Τελικά, αδικεί τη μνήμη του αγαπημένου φίλου μας που έφυγε.
Τόσο μετριόφρων άνθρωπος.
Αν ήταν εδώ, θα ήταν ο πρώτος που θα διαμαρτύρονταν.
Με συγχωρείτε.
Δις Χάρις.
- Γεια σας, κύριε Ουέικλινγκ. - Γεια σας.
Σας είδα να μιλάτε με τις κυρίες.
Ναι, είναι πολύ ταραγμένες. Τον συμπαθούσαν τόσο.
Ναι. Κοιτάξτε, δις Χάρις...
Να, ήθελα..., υποθέτω ότι... απλώς αναρωτιόμουν αν...
Τι αναρωτιόσασταν, κ. Ουέικλινγκ;
- κ. Ουέικλινγκ. - κ. Ουίλιαμς.
Με συγχωρείτε που το θέτω εδώ.
Αλλά θεώρησα ότι είναι καλύτερο να σας το δώσω αμέσως.
Ήταν ανάμεσα στα πράγματα του πατέρα μου.
Σε περίοπτη θέση.
Το επεσήμανε ως "προσωπικό και εμπιστευτικό".
Όντως.
Δις Χάρις.
Δεν έχουμε συστηθεί, το ξέρω,
αλλά αναρωτιέμαι αν θα μπορούσαμε να τα πούμε λίγο κατ' ιδίαν.
- Κατ' ιδίαν; - Ναι.
- Αν δεν σας πειράζει. - Φυσικά.
Με συγχωρείτε.
Αλοίμονο.
Από δω.
Συγγνώμη που σας παίρνω παράμερα.
Όχι. Όχι, κάθε άλλο.
Το εκτιμώ που ήρθατε σήμερα.
Ευχαριστώ.
Λυπάμαι πάρα πολύ.
Πρέπει να είναι τεράστια απώλεια.
Είναι, μάλλον.
- Πράγματι δεν έχουμε συστηθεί. - Όχι.
Γνωρίζω ότι εργαστήκατε μαζί του.
Ναι, αλλά, μόνο για λίγο.
Μάργκαρετ Χάρις.
Δις Χάρις.
- Τι κάνετε; - Πώς είστε;
Συγγνώμη, έπρεπε να συστηθώ πιο πριν,
αλλά φαινόσασταν απασχολημένος...
Δεν πειράζει.
Πραγματικά λυπάμαι πάρα πολύ.
Πρέπει να είναι τόσο σκληρό για εσάς.
Υπομένει κανείς.
Πέρασα από ανάλογη περίσταση ήδη μια φορά.
Ναι.
Δεσποινίς Χάρις... Είναι κάτι που θα ήθελα να σας ρωτήσω.
Φυσικά.
Κάτι που δεν μπορώ να...
Γνώριζε ο πατέρας μου ότι ήταν άρρωστος;
Ότι πέθαινε;
Δεν ξέρω... Δεν ξέρω τι να πω.
Γιατί αν γνώριζε...
και σας το είπε...
Καταλαβαίνετε τι εννοώ;
Γιατί...;
Γιατί δεν θέλησε να μου το πει;
Μπορεί...
Ίσως...
Αν μου το έλεγε μόνο...
Δεν θα τον άφηνα ποτέ να φύγει έτσι.
Τόσο ψυχρά.
Ναι.
Λυπάμαι.
Ευχαριστώ, δις Χάρις.
Τι κρατάτε εκεί;
Τίποτα.
Θα το διαβάσω άλλη φορά.
Είχε κανείς σας την ευκαιρία να μιλήσει με την κα Σμιθ;
Ή με κάποια άλλη απ' τις κυρίες;
Τις εκτιμά κανείς που συντηρούν τη μνήμη του γέρου.
Αλλά είναι πεπεισμένες
ότι ο κ. Ουίλιαμς έφτιαξε την παιδική χαρά εντελώς μόνος του.
Στα Πάρκα απέδωσαν εύσημα που δεν τους άξιζαν.
Επειδή ονομάζονται Πάρκα.
Ο σερ Τζέιμς σίγουρα θα πήρε το μερίδιό του.
Το διασφάλισε.
Ο σερ Τζέιμς ήταν πολύ σημαντικός,
όσον αφορά την παιδική χαρά.
Ας υποθέσουμε.
Ξέρετε, δεν μπορώ να μην σκέφτομαι...
και δεν γνώριζα τον κ. Oυίλιαμς
όπως όλοι σας, φυσικά, αλλά...
Αλλά μου φαίνεται ότι... - Ότι άλλαξε.
Ναι.
Ήταν αυτό το σχέδιο της παιδικής χαράς.
Οδός Τσέστερ.
Γραμμή Ντίστρικ προς Στέπνι Γκριν και μετά βήμα ταχύ.
- Όχι, δεν... - Επιμένω, κύριε.
Ειλικρινά.
Ήταν πρόθυμος να περάσει μέσα από όλα αυτά τα λύματα
για να φτάσει στο μέρος.
Του έγινε εμμονή.
Ήταν έτοιμος να γίνει σωστό φορτωμα γι' αυτό.
Πήγα μαζί του μια φορά στον Σχεδιασμό.
- Εδώ είναι. - Αφήστέ το και θα σας το στείλουμε μόλις είναι έτοιμο.
Τότε ήταν επικεφαλής εκείνο το τέρας, ο Τάλμποτ.
Ήλπιζα ότι μπορεί να το φροντίζατε τώρα
ώστε να σας απαλλάξω αμέσως.
Δεν μπορώ να το επικυρώσω έτσι απλά.
Μην ανησυχείτε. Θα το φροντίσουμε.
Θα σας το στείλουμε.
Γιατί να μην περιμένω εδώ, όσο εσείς θα ελέγχετε τις καταχωρήσεις;
Όπως θέλετε, αλλά μπορεί να πάρει χρόνο.
Έχουμε πολλά εδώ.
Δαπανείστε όσο χρόνο χρειάζεστε, κ Τάλμποτ. Μια χαρά είμ' εδώ.
Κ. Χαρτ, καλύτερα να γυρίσετε πίσω.
Πείτε στους άλλους ότι με κράτησαν.
Επ' αόριστον.
Βεβαίως, κ. Oυίλιαμς.
Είπε ότι θα περίμενε κι όλη μέρα, αν έπρεπε. Και το έκανε.
Καλοσύνη σας, κ Τζόουνς.
Ξέρω ότι σας φορτώνουμε όλους με παραπάνω βάρος.
Και τι είν' αυτό; Παιδική χαρά;
- Ναι. - Επείγον;
Θα το εκτιμούσαμε αν του δίνατε προτεραιότητα.
Εφόσον το αιτήστε εσείς, κ. Ουίλιαμς.
Σας ευχαριστώ, κ. Τζόουνς.
- Ευχαριστώ. - Παρακαλώ.
Αντί να φύγει...
πήγε στον καθέναν με τη σειρά...
Ευχαριστώ.
...τους κοίταξε κατάματα...
Ευχαριστώ.
...τους ευχαρίστησε όλους. - Φυσικά, κύριε.
- Ευχαριστώ. - Ναι βεβαίως. Για ο,τιδήποτε...
Το εκτιμώ.
- Ευχαριστώ. - Δεν πειράζει, κύριε.
Όλους.
Τα Πάρκα, τότε μάλλον, απέσυραν τα εμπόδια, σωστά;
Ακριβώς.
Ο κ. Ουίλιαμς ένα χρόνο πριν, δεν θα σκεφτόταν καθόλου να κάνει κάτι τέτοιο.
Εγώ, όντως υπήρξα μάρτυς σε κάτι ακόμα πιο αξιοσημείωτο.
Δεν σας το είπα ποτέ φίλοι μου, εκείνη την εποχή, γιατί...
μάλλον με ενόχλησε.
Βλέπετε λοιπόν; Για όλους αυτούς τους λόγους,
δεν μπορούμε να το προγραμματίσουμε
για το εγγύς μέλλον.
Λυπάμαι. Θλίβομαι ειλικρινώς.
Είχαμε πάει στο γραφείο του σερ Τζέιμς
να συνηγορήσει για ένα θέμα της παιδικής χαράς,
και ο σερ Τζέιμς το απέρριψε.
Το μέρος είναι σκέτο αίσχος.
Δυστυχώς, προς το παρόν,
έχουμε ακόμη πιο επείγουσες προτεραιότητες.
Λοιπόν, σας ευχαριστώ που ήρθατε να με δείτε.
Σκέφτονται τον Άντερσον για τη θέση του νέου αρχισυντάκτη στο Punch.
Δεν μου αρέσει αυτό, εσάς;
Δεν θα ήταν και πολύ σωστό. Το άτομο έχει εμμονή με το μπαλέτο.
Ναι αλλά, αυτό δεν είναι απολύτως σωστό.
Ο Άντερσον νοιάζεται επίσης με πάθος
για την αστυνομική λογοτεχνία και τα άλογα.
Σερ Τζέιμς...
Παρακαλώ, συγχωρέστε με...
αλλά σας ικετεύω...
να το επανεξετάσετε.
Σας εκλιπαρώ.
Ή τουλάχιστον διατηρήστε το αίτημα ανοιχτό για ακόμη μία εβδομάδα.
Σε τι μπορεί να βλάψει αυτό;
Τον ικέτευσε.
Τον ικέτευσε να το ξανασκεφτεί. Και δεν θα δεχόταν το όχι για απάντηση.
Αλλά απέδωσε.
- Τι εννοείτε; - Ήταν αποτελεσματικό.
Πρέπει να ήταν. Ο πρόεδρος το ξανασκέφτηκε.
Ναι.
Ναι, υποθέτω ότι ήταν.
Οι κυρίες μπορεί να έχουν κάποιο δίκιο.
Ναι, αλλά όλοι μας βάλαμε πλάτη γι' αυτό.
Ναι, αλλά...
Δεν υπάρχει αμφιβολία ότι ο γέρος το προώθησε.
Να το ήξερε άραγε; Ότι δεν του έμενε πολύς καιρός;
Αν γνώριζει κάτι τέτοιο...
Υποθέτω κάτι τέτοιο μπορεί να δώσει κίνητρο σ' έναν άνθρωπο.
Ναι, αλλά δεν ήξερε. Ο γιος του ήταν πολύ σαφής σ' αυτό.
Είμαι σχεδόν βέβαιος ότι έτσι είναι.
Νομίζω ότι ήξερε.
Κυρίες.
Δεν πρέπει να χάνουμε το θάρρος μας.
Θα βρεθεί τρόπος να το ξεπεράσουμε.
Σας διαβεβαιώ.
Δεν ξέρω πώς κρατήσατε την ψυχραιμία σας μόλις τώρα, κύριε.
Δεν έχω χρόνο να θυμώνω, κα Σμιθ.
Κάτι στον τρόπο που το είπε.
Κυρίες.
Ίσως όλοι να κάναμε το ίδιο.
Όλοι μας εδώ.
Θα δουλεύαμε με αίσθηση του επείγοντος σε τέτοιαν περίσταση.
Θα το κάναμε;
Είναι μια φυσική αντίδραση.
Δεν ξέρω αν...
Δεν νομίζω ότι όλοι…
ακόμα κι εμείς εδώ...
θα είχαμε δράσει υποχρεωτικά,
με τον τρόπο που ανταποκρίθηκε ο κ. Ουίλιαμς.
Συμφωνώ.
Αν ήξερε...
έκανε φοβερά καλή δουλειά αποκρύπτοντάς το.
Ήταν σχεδόν σαν να...
Ναι.
Έχετε δίκιο.
Σίγουρα έθεσε ένα παράδειγμα για μας.
Ακούστε με όλοι.
Επιτρέψτε μου να προτείνω να δεσμευτούμε όλοι μας, εδώ, σήμερα.
Ας δεσμευτούμε ότι θα διδαχτούμε από το παράδειγμά του.
Από το μάθημα που έθεσε ενώπιόν μας.
Ας ορκιστούμε ότι...
δεν θα υπεκφύγουμε ποτέ ξανά των ευθυνών μας.
Δεν θα ξανασπρώξουμε τα πράγματα κάτω απ' το χαλί.
- Ή στον επάνω όροφο. - Ή στον επάνω όροφο.
Ο κ. Ουίλιαμς μας έδειξε...
ότι αν...
Αν επικεντρωθούμε σε κάτι, βάλουμε πλάτη,
τότε μπορούμε να τα πάμε ακόμα καλύτερα.
- Σωστά. - Και επιτρέψτε μου να πω τούτο, εδώ, σήμερα.
Όσο παραμένω υπεύθυνος για τα Δημόσια Έργα,
θα μείνουμε πιστοί στη μνήμη του κ. Ουίλιαμς.
Θα φέρνουμε εις πέρας τις υποθέσεις.
- Έτσι είναι. - Έτσι, έτσι.
Σύντομα, αν δεν σας πειράζει.
Περιμένω τηλέφωνο απ' τον ανιψιό μου.
Βεβαίως. Γεια σου Πίτερ.
♪ Γλυκιά μουσική Απαλή και μελωδική ♪
♪ Γαλήνια κι αργή ♪
♪ Μελωδικές γραμμές απ' το τσέλο ♪
♪ Όταν τα φώτα χαμηλώνουν ♪
♪ Καλή μου, πλησιάζουμε τόσο κοντά ♪
♪ Σ'αγαπώ τόσο ♪
♪ Γιατί να νοιαστείς για τον καιρό ♪
♪ Όταν τα φώτα χαμηλώνουν ♪
♪ Δύο καρδιές ανοίγουν ♪
♪ Η μουσική κάνει τα μάγια της ♪
♪ Η ζωή είναι τόσο όμορφη ♪
♪ Με τόση έμπνευση, μέσα στην αγκαλιά σου ♪
♪ Τα χείλη μας σμίγουνε απαλά και τρυφερά ♪
Μη μιλάς.
♪ Η αγάπη ολόλαμπρη ♪
♪ Γιατί να μην παραδοθούμε ♪
♪ Όταν τα φώτα χαμηλώνουν ♪
Ναι, κ. Σινγκ;
Η Εκπαίδευση επιμένει ότι αυτό αφορά εμάς, κύριε.
Και ποιο είναι αυτό;
Η αντιρρήσεις σχετικά με τα προτεινόμενα προκατασκευασμένα.
Για το Σχολείο Σεντ Μαίρη στο Σόρεντιτς, κύριε.
Α, αυτό.
Κ. Χαρτ, μπορείτε να κοιτάξετε το Σεντ Μαίρη;
Αυτό είναι για την Εκπαίδευση, κ. Μίντλετον.
- Αφορά σχολεία. - Έστω κι έτσι, κύριε,
η Εκπαίδευση επιμένει...
Καλώς...
μπορούμε να το κρατήσουμε εδώ προς το παρόν.
Δεν βλάπτει.
Για το ταχυδρομείο, παρακαλώ.
Κύριε Μίντλετον.
Ναι, κ. Ουέκλινγκ;
Θα ήθελα αυτό εις τριπλούν, παρακαλώ, κα Τζόνστον.
Τίποτε άλλο. Σας ευχαριστώ, κ. Σινγκ.
Αναρωτιέμαι, κ. Ουέικλινγκ,
αν μου επιτραπεί να στραφώ σε θέματα, που ίσως τα θεωρήσετε πιο προσωπικά.
Δεν επιθυμώ να υποτιμήσω την παιδική χαρά μας...
αλλά σας το είπα, ότι ούτως ή άλλως θα είναι,
ένα μικροπράγμα.
Και ότι, δεν θ' αργήσει,
θα ακολουθήσει τον δρόμο των περισσότερων μικρών πραγμάτων.
Μπορεί να ρημάξει,
ή να ξεπεραστεί από κάποιο σπουδαιότερο σχέδιο.
Για να το πω ξεκάθαρα,
δεν μπορούμε να υποστηρίξουμε ότι εγείραμε ένα αιώνιο μνημείο.
Αν έρθουν μέρες που δεν θα σας είναι πλέον σαφές
προς ποιον στόχο κατευθύνετε τις καθημερινές σας προσπάθειες...
όταν η αμείλικτη τριβή των πάντων
θα απειλεί να σας καταβιβάσει στην κατάσταση
στην οποία βρέθηκα τόσον καιρό...
Τότε σας προτρέπω να θυμάστε τη μικρή μας παιδική χαρά...
και τη συγκρατημένη ικανοποίηση
που αισθανθήκαμε χάρη στις ενέργειές μας προς ολοκλήρωσή της.
Καλησπέρα, κύριε.
Καλησπέρα αστυνόμε.
Όλα εντάξει;
Ναι. Ήθελα απλώς να ξαναδώ αυτήν την παιδική χαρά.
Διαδραμάτισα έναν...
Έναν μικρό ρόλο, μικρό μόνο,
ξέρετε, για να γίνει.
Δουλεύω στο Δημαρχείο.
Έτσι είναι κύριε;
Τότε οι κάτοικοι θα σας ευχαριστούν για πολλά.
Α, δεν έκανα πολλά.
Ο άνθρωπος που έκανε...
Έφυγε από τη ζωή φέτος τον χειμώνα.
Ο κύριος Ουίλιαμς.
Ναι.
Θα τον θυμούνται εδώ με...
σεβασμό και συγκίνηση.
Δεν είχα την τιμή να γνωρίσω
προσωπικά τον κ. Ουίλιαμς.
Ήταν πάντα τόσο απασχολημένος.
Αν ήσασταν φίλος του, κύριε, ίσως
δεν θα σας πείραζε να σας πω το εξής.
Ο αρχιφύλακας λέει ότι είμαι ανόητος, αλλά...
Το σκέφτομαι συνέχεια.
Παρακαλώ.
♪ Θα 'σαι το αγαπημένο μου ♪
♪ Έτσι που πλέκεις σε χίλιους κόμπους ♪
♪ το σπίτι και τον καιρό που ήμουνα παιδί ♪
♪ Τα φύλλα σου ήτανε τα πρώτα της άνοιξης ♪
♪ Τα λουλούδια σου το καμάρι του καλοκαιριού ♪
♪ Κανένα δεν σου παράβγαινε στην ομορφιά ♪
♪ Σε όλους τους αγρούς ♪
♪ Αποστάσαμε κάτω από τη σκιά που άπλωνες ♪
♪ Παιδάκια έτρεξαν γύρω σου ♪
♪ Μάζεψαν τους κόκκινους καρπούς σου ♪
♪ Και σαν περιδέραια τα κρεμάσαν ♪
♪ Τη μάνα μου, ω, τη βλέπω τώρα ♪
♪ Χαμογελούσε το παιχνίδι μας σαν έβλεπε ♪
♪ Με τη μικρή Τζένη στην αγκαλιά της ♪
♪ Και τον Τζέιμι στα γόνατα της ♪
- Το έκανα για το καλό του, κύριε, είχα καθήκον να τον πείσω...
Του είπα να μην μένει αλλό στο κρύο.
Αλλά βλέπετε, κύριε, φαινόταν τόσο...
Τόσο ευτυχισμένος.
Και ήταν κρίμα να...
να τον ενοχλήσω.
Υπέθεσα, ότι μετά,
θα σταμάτησε την κούνια και θα πήγε σπίτι.
Ο κ. Ουίλιαμς είχε...
έπασχε από μία μοιραία ασθένεια, βλέπετε.
Νομίζω ότι ήταν σωστό...
που του επιτρέψατε να ζήσει εκείνη τη στιγμή.
Και νομίζω ότι έχετε απόλυτο δίκιο.
Ήταν ευτυχισμένος όταν τον είδατε.
Ίσως πιο ευτυχισμένος απ' όσο ποτέ άλλοτε σ' όλοκληρη τη ζωή του.
Άρα δεν θα ανησυχούσα άλλο, αστυνόμε.
Καληνύχτα αστυνόμε.
Καληνύχτα, κύριε.
Απόδοση/προσαρμογή Chrisskg Pour Marie et Claire, mars 2023
♪ Ω σουρβιά μου ♪
♪ Θα 'σαι το αγαπημένο μου ♪
♪ Έτσι που πλέκεις σε χίλιους κόμπους ♪
♪ το σπίτι και τον καιρό που ήμουνα παιδί ♪
♪ Τα φύλλα σου ήτανε τα πρώτα της άνοιξης ♪
♪ Τα λουλούδια σου το καμάρι του καλοκαιριού ♪
♪ Κανένα δεν σου παράβγαινε στην ομορφιά ♪
♪ Σε όλους τους αγρούς ♪
♪ Πόσο όμορφο ήσουνα το καλοκαίρι ♪
♪ Με όλα σου τα μπουκέτα στα λευκά ♪
♪ Πόσο πλούσιο και χαρούμενο το φθινοπωρινό σου φόρεμα ♪
♪ Με φρούτα κόκκινα και λαμπερά ♪
♪ Στον λυγερό κορμό σου ονόματα πολλά ♪
♪ που τώρα δεν βλέπω πια ♪
♪ Μα είναι χαραγμένα στην καρδιά μου ♪
♪ παντοτινά αξέχαστα ♪
♪ Αποστάσαμε κάτω από τη σκιά που άπλωνες ♪
♪ Παιδάκια έτρεξαν γύρω σου ♪
♪ Μάζεψαν τους κόκκινους καρπούς σου ♪
♪ Και σαν περιδέραια τα κρεμάσαν ♪
♪ Τη μάνα μου, ω, τη βλέπω τώρα ♪
♪ Χαμογελούσε το παιχνίδι μας σαν έβλεπε ♪
♪ Με τη μικρή Τζένη στην αγκαλιά της ♪
♪ Και τον Τζέιμι στα γόνατα της ♪